"Muide, aga kas …" Kui miski muu ei toimi, saab  kasutada vana head vestlusteema muutmise taktikat. Vahetevahel on helistaja oma jutu olulisuses nii veendunud, et lahkab ja lahkab sama teemat sinu püüdlustest hoolimata. Siis on hea proovida jututeema teise suunda juhtida. Sobilik lause on näiteks: "Jah, aga muide… kas sa selle e-kirja said kätte, mis ma hommikul saatsin?" Iseenesest täiesti mõttetu lause - üsna kindlalt sai ta su e-kirja kätte. Ometi on ta sunnitud vastama lühivastusena, kas "jah" või "ei".  Veelgi kavalam on alustada lauset nii:  "Muide, enne kui sa lõpetad, kas …" Oma küsimuse küsimisega annad muuseas vestlusele teise tempo ja osapooltele on selge, et telefonikõne on selle lõppemise faasis. Siit edasi saad juba ohjad enda kätte võtta, kinnitades oma heameelt vestluse üle ja lubades vestluse teemal midagi ette võtta.